ddrg/super_eurlex huggingface dataset:
SL Uradni list Evropske unije C 289/4

Obvestilo za osebe, za katere veljajo omejevalni ukrepi, določeni v Sklepu Sveta 2011/486/SZVP, kot se izvaja z Izvedbenim sklepom Sveta 2011/639/SZVP, in v Uredbi Sveta (EU) št. 753/2011, kot se izvaja z Izvedbeno uredbo Sveta (EU) št. 968/2011, o omejevalnih ukrepih zaradi razmer v Afganistanu

2011/C 289/04

SVET EVROPSKE UNIJE

Osebe, navedene v Prilogi k Sklepu Sveta 2011/486/SZVP, kot se izvaja z Izvedbenim sklepom Sveta 2011/639/SZVP (1), in v Prilogi I k Uredbi Sveta (EU) št. 753/2011, kot se izvaja z Izvedbeno uredbo Sveta (EU) št. 968/2011 (2), o omejevalnih ukrepih zaradi razmer v Afganistanu, obveščamo:

Varnostni svet Združenih narodov je sprejel Resolucijo 1988 (2011), ki uvaja omejevalne ukrepe proti posameznikom in subjektom, ki so bili pred datumom sprejetja te resolucije označeni za talibane, ter proti drugim posameznikom, skupinam, podjetjem in subjektom, povezanim z njimi, kakor je določeno v oddelku A („Posamezniki, povezani s talibani“) in oddelku B („Subjekti ter druge skupine in podjetja, povezani s talibani“) prečiščenega seznama odbora, ustanovljenega v skladu z resolucijama 1267 (1999) in 1333 (2000), kot tudi proti drugim posameznikom, skupinam, podjetjem in subjektom, povezanim s talibani.

Zadevne osebe lahko zahtevo za ponovno preučitev odločitve o vključitvi na seznam ZN skupaj z dokazili kadar koli pošljejo odboru ZN, ustanovljenem v skladu z odstavkom 30 Resolucije VS ZN 1988 (2011). Tovrstni zahtevki se pošljejo na naslednji naslov:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Za več informacij glej naslednjo povezavo: http://www.un.org/sc/committees/751/comguide.shtml

Na podlagi odločitve ZN se je Svet Evropske unije odločil, da je treba osebe iz navedene resolucije vključiti na seznam oseb, skupin, podjetij in subjektov, za katere veljajo omejevalni ukrepi, določeni v Sveta 2011/486/SZVP in Uredbi (EU) št. 753/2011. Razlogi za uvrstitev oseb na seznam so navedeni v ustreznih vnosih v Prilogi k Sklepu Sveta in Prilogi I k Uredbi Sveta.

Zadevne osebe obveščamo, da pri pristojnih organih zadevne države članice oziroma zadevnih držav članic (glej spletne strani, navedene v Prilogi II k Uredbi (EU) št. 753/2011), lahko zaprosijo, da se jim dovoli uporaba zamrznjenih sredstev za nujne potrebe ali natančno določena plačila (glej člen 5 Uredbe).

Zadevne osebe lahko zahtevo za ponovno preučitev odločitve o vključitvi na navedeni seznam skupaj z dokazili pošljejo Svetu, in sicer na naslov:

Council of the European Union General Secretariat DG K Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe tudi obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter263(4) in (6) Pogodbe o delovanju Evropske unije.

(1) UL L 257, 1.10.2011, str. 24.

(2) UL L 257, 1.10.2011, str. 1.
20.

Države članice, ki se bodo odločile za uvedbo ECLI in minimalnega niza enotnih metapodatkov za sodno prakso, naj upoštevajo naslednja priporočila: (a) ECLI bi bilo treba za vse odločbe vseh njihovih sodišč in sodnih organov uporabljati, kot je določeno v točki 1 Priloge; (b) države članice bi morale vse odločbe sodišč in sodnih organov, ki so objavljene na javnih spletnih mestih, opremiti z minimalnimi metapodatki, kot je določeno v točki 2 Priloge; (c) države članice bi morale imenovati nacionalnega koordinatorja za ECLI, kot je opisano v točki 3.1 Priloge; (d) Sodišče EU bi moralo sodelovati v sistemu evropske identifikacijske oznake sodne prakse; (e) Evropska komisija bi morala kot del evropskega portala e-pravosodje postaviti spletno mesto ECLI, kot je opisano v točki 4 Priloge; (f) Evropska komisija in države članice bi morale v tesnem sodelovanju vzpostaviti medsebojno povezano iskanje identifikacijskih oznak in metapodatkov, kakor je določeno v točki 5 Priloge; (g) države članice in njihova sodišča bi morali na svojih nacionalnih spletnih mestih in v svojih publikacijah obveščati o ECLI, spletnem mestu ECLI in vmesniku za iskanje, tudi če ECLI pri njih ni uveden; (h) tako kot državam članicam se tudi državam kandidatkam in državam podpisnicam Luganske konvencije (8) priporoča uporaba sistema ECLI in (i) države članice bi morale Svetu vsako leto poročati o napredku pri uvedbi ECLI in metapodatkov za sodno prakso.
SL Uradni list Evropske unije C 153/9

Obvestilo v vednost osebam in subjektom, za katere veljajo omejevalni ukrepi, določeni v Sklepu Sveta 2010/413/SZVP in Uredbi Sveta (EU) št. 961/2010 o omejevalnih ukrepih proti Iranu

2011/C 153/05

SVET EVROPSKE UNIJE

Osebe in subjekte, navedene v Prilogi II k Sklepu Sveta 2010/413/SZVP (1) in Prilogi VIII k Uredbi Sveta (EU) št. 961/2010 (2), obveščamo o naslednjem:

Svet Evropske unije je sklenil, da bi se morale osebe in subjekti iz navedenih prilog vključiti na seznam oseb in subjektov, za katere veljajo omejevalni ukrepi iz Sklepa 2010/413/SZVP in Uredbe (EU) št. 961/2010 o omejevanih ukrepih proti Iranu.

Zadevne osebe in subjekte obveščamo, da lahko pri pristojnih organih zadevne države članice ali zadevnih držav članic, kakor je navedeno na spletnih straneh iz Priloge V k Uredbi (EU) št. 961/2010, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 19 Uredbe).

Zadevne osebe in subjekti lahko zahtevo za ponovno preučitev njihove vključitve na navedeni seznam skupaj z dokazili Svetu pošljejo do 31. julija 2011 na naslov:

Council of the European Union General Secretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe in subjekte hkrati obveščamo, da lahko sklep Sveta izpodbijajo pri Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 195, 27.7.2010, str. 39.

(2) UL L 281, 27.10.2010, str. 1.
SL Uradni list Evropske unije C 115/14

Obvestilo ministra za gospodarstvo, kmetijstvo in inovacije Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2011/C 115/08

Minister za gospodarstvo, kmetijstvo in inovacije sporoča, da je prejel vlogo za pridobitev dovoljenja za pridobivanje ogljikovodikov na območju, imenovanem Terschelling-Noord.

Razmejitev območja v provinci Friesland ter v teritorialnih vodah, ki ga zadeva vloga, je naslednja:

(a) mejna črta, določena v prilogi k Zakonu o rudarstvu (Mijnbouwwet), od sečišča iz točke „c“ do točke B,

(b) ravne črte, ki povezujejo pare točk B–C, C–D in D–E, ter

(c) ravna črta, ki povezuje točko E s točko A do sečišča s črto, določeno v prilogi k Zakonu o rudarstvu.

Koordinate navedenih točk so naslednje:

Točka X Y A 146247,00 606380,00 B 151335,37 608214,05 C 151333,38 605516,38 D 153281,09 601853,26 E 150834,00 601086,00

Položaj zgornjih točk je izražen v zemljepisnih koordinatah, izračunanih na podlagi nacionalnega sistema triangulacije (RD).

Na podlagi tega opisa območja je razvidno, da površina znaša 23,48 km2.

V skladu z direktivo, navedeno v uvodu, in s členom 15 Zakona o rudarstvu (Uradni list Kraljevine Nizozemske (Staatsblad) 2002, št. 542) minister za gospodarstvo, kmetijstvo in inovacije vabi vse zainteresirane strani, da oddajo konkurenčne vloge za izdajo dovoljenja za pridobivanje ogljikovodikov na območju, ki meji na zgoraj navedene točke in koordinate.

Za izdajo dovoljenj je pristojen minister za gospodarstvo, kmetijstvo in inovacije. Merila, pogoji in zahteve iz členov 5(1), 5(2) in 6(2) navedene direktive so določeni v Zakonu o rudarstvu (Uradni list Kraljevine Nizozemske 2002, št. 542).

Vloge se lahko oddajo 13 tednov po objavi tega obvestila v Uradnem listu Evropske unije in jih je treba poslati na naslov:

De minister van Economische Zaken, Landbouw en Innovatie ter attentie van de heer P. Jongerius, directie Energiemarkt ALP A/562 Bezuidenhoutseweg 30 Postbus 20101 2500 EC Den Haag NEDERLAND

Vloge, prejete po izteku tega roka, ne bodo upoštevane.

Odločitev o vlogah bo sprejeta najpozneje v dvanajstih mesecih po preteku tega roka.

Za podrobnejše informacije se obrnite na g. E. J. Hoppla, ki je dosegljiv na telefonski številki: +31 703797088.
10.

PRIZNAVA dejstvo, da je večina združenj uporabnikov sistema blagovne znamke Skupnosti zadovoljna s tem sistemom, tako kot z načelom soobstoja blagovne znamke Skupnosti in nacionalnih blagovnih znamk, in vidi potrebo, da ga s prihodnjo revizijo prilagodi in pri tem upošteva potrebo po uravnoteženem odnosu med sistemi blagovnih znamk Skupnosti in nacionalnih blagovnih znamk;
SL Uradni list Evropske unije C 107/17

Obvestilo osebam in subjektom, za katere veljajo omejitveni ukrepi iz Sklepa Sveta 2010/231/SZVP in Uredbe Sveta (EU) št. 356/2010

2010/C 107/10

SVET EVROPSKE UNIJE

Osebam in subjektom, navedenim v Prilogi k Sklepu Sveta 2010/231/SZVP (1) in Prilogi I k Uredbi Sveta (EU) št. 356/2010 (2), sporočamo naslednje:

Odbor za sankcije, ustanovljen v skladu z Resolucijo Varnostnega sveta Združenih narodov (RVSZN) 751 (1992) o Somaliji, je 12. aprila 2010 sprejel seznam oseb in subjektov, za katere veljajo določbe iz 1., 3. in 7. odstavka RVSZN 1844 (2008).

Zadevne osebe in subjekti lahko kadarkoli pošljejo zahtevek, skupaj z dokazili, odboru ZN, naj se odločitev o njihovi uvrstitvi na seznam ZN ponovno preuči. Vsi tovrstni zahtevki se pošljejo na naslednji naslov:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Podrobnejše informacije najdete na: http://www.un.org/sc/committees/751/comguide.shtml

V skladu z odločitvijo ZN je Svet Evropske unije odločil, da se osebe in subjekti, ki so navedeni v omenjenih prilogah, uvrstijo na seznam oseb in subjektov, za katere veljajo omejitveni ukrepi iz Sklepa 2010/231/SZVP in Uredbe (EU) št. 356/2010.

Zadevne osebe in subjekte opozarjamo, da pri pristojnih organih zadevne države članice oziroma zadevnih držav članic (glej spletne strani, navedene v Prilogi II k Uredbi (EU) št. 356/2010), lahko zaprosijo, da se jim dovoli uporaba zamrznjenih sredstev za nujne potrebe ali točno določena plačila (glej člen 5 uredbe).

Zadevne osebe in subjekti lahko pošljejo zahtevek za pridobitev obrazložitve seznama, ki ga je določil odbor ZN za sankcije, na naslednji naslov:

Council of the European Union General Secretariat Rue de la Loi/Wetstraat 175 1048 Bruxelles/Brussel BELGIQUE/BELGIË

Zadevne osebe in subjekti lahko na ta naslov skupaj z dokazili pošljejo tudi zahtevek, da se odločitev o njihovi vključitvi na zgornja seznama ponovno preuči.

Obenem zadevne osebe in subjekte opozarjamo na možnost izpodbijanja sklepa Sveta pri Splošnem sodišču Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.

(1) UL L 105, 27.4.2010, str. 17.

(2) UL L 105, 27.4.2010, str. 1.
SL Uradni list Evropske unije C 50/8

Sklepov Sveta z dne 26. februarja 2009 o podpori pravosodni mreži Sveta Evrope na področju kazenskega prava

(2009/C 50/07)

SVET EVROPSKE UNIJE –

SE ZAVEDA velikih dosežkov Sveta Evrope pri ustvarjanju pogodbene podlage za pravosodno sodelovanje članic Sveta Evrope v kazenskih zadevah;

POUDARJA, da so številne konvencije Sveta Evrope temeljni kamen sodelovanja med državami članicami EU v kazenskih zadevah;

UPOŠTEVA DEJSTVO, da se je treba čim bolj izogibati podvajanju dela, in sicer do mere, ki omogoča uresničitev zastavljenih ciljev z ratifikacijo in izvajanjem konvencij Sveta Evrope v vseh državah članicah EU;

OPOZARJA, da ima Svet Evrope ključno vlogo pri usklajevanju kazenske zakonodaje o teh temeljnih vprašanjih v Evropi;

POUDARJA zlasti, da so bili s konvencijami Sveta Evrope pogosto ustvarjeni nujni temelji za nadaljnje usklajevanje zakonodaje držav članic Evropske unije;

POUDARJA, da morajo države članice podpisati in/ali ratificirati predvsem Kazenskopravno konvencijo št. 173 o korupciji, Konvencijo št. 196 o preprečevanju terorizma, Konvencijo št. 197 o ukrepanju proti trgovini z ljudmi, Konvencijo št. 198 o pranju, odkrivanju, zasegu in zaplembi premoženjske koristi, pridobljene s kaznivim dejanjem, vključno s financiranjem terorizma, ter Konvencijo št. 201 o zaščiti otrok pred spolnim izkoriščanjem in spolnim zlorabljanjem;

PRIZNAVA, da države članice Evropske unije v nekaterih primerih morda potrebujejo natančnejša in podrobnejša pravila, vendar tako okrepljeno povezovanje ne zmanjšuje pomena konvencij Sveta Evrope;

POUDARJA, da so konvencije Sveta Evrope zelo pomembne za sodelovanje med državami članicami EU in tretjimi državami, ter zato –

1. ponovno poudarja, da zelo ceni zakonodajne dejavnosti Sveta Evrope na področju kazenskega prava;

2. potrjuje, da se bo tesno sodelovanje med Evropsko unijo in Svetom Evrope na tem področju nadaljevalo;
3.

usmerjajo sodelovanje pri izvajanju sklepov Sveta o učinkovitosti in pravičnosti v izobraževanju in usposabljanju, da bi se: — zagotovilo dostopno, visokokakovostno predšolsko izobraževanje, — zmanjšalo število učencev, ki predčasno opustijo šolanje, — zajezile neenakosti in okrepila socialna vključenost, z zmanjšanjem slabega učnega uspeha učencev in izboljšanjem učinkovitosti šol, — zagotovil uspešen prehod med različnimi vrstami šol in različnimi ravnmi ter v druge oblike vseživljenjskega izobraževanja in usposabljanja, zlasti z izboljšanjem kakovosti in dostopa do informativnih, usmerjevalnih in svetovalnih služb, — zagotovil dostop do visokokakovostnega izobraževanja in storitev, zlasti za otroke in mlade, ki zaradi osebnih, družbenih, kulturnih in/ali ekonomskih okoliščin, potrebujejo posebno pomoč za izpolnitev svojega izobrazbenega potenciala, — zgodaj ugotovile težave pri učenju in poiskale rešitve na podlagi bolj individualnih pedagoških pristopov, prilagojenih potrebam in sposobnostim vsakega učenca, — vsem učencem s posebnimi potrebami zagotovila pravočasna in ustrezna pomoč pri učenju, tako v navadnih kot posebnih šolah, — izboljšalo upravljanje šol in njihova odprtost navzven;
15.

Ukrep v tem poglavju vključuje: (a) Da bi zagotovili učinkovito ukrepanje je treba nemudoma opredeliti razmere, v katerih lahko velja MHP. Odgovorni organi EU, vključno ustreznimi delovnimi skupinami Sveta, morajo spremljati razmere v okviru njihovih področij pristojnosti, kjer lahko velja MHP, po potrebi na podlagi nasvetov glede MHP in njegove veljavnosti. Kjer je to primerno, morajo opredeliti in priporočiti ukrepanje za spodbujanje spoštovanja MHP v skladu s temi smernicami. Če je primerno, je treba upoštevati posvetovanja in izmenjavo informacij z akterji, ki poznajo to področje, vključno z Mednarodnim odborom rdečega križa (ICRC) in drugimi pomembnimi organizacijami, kakršne so ZN in regionalne organizacije. Kjer je to primerno, je treba upoštevati tudi službe Mednarodne humanitarne komisije za iskanje dejstev (International Humanitarian Fact-Finding Commission — IHFFC), ustanovljena v skladu s členom 90 Dodatnega protokola I k ženevskim konvencijam iz leta 1949, ki lahko pomaga pri spodbujanju spoštovanja MHP prek svoje zmogljivosti iskanja dejstev in dobrega delovanja svojih uradov. (b) Kadar koli je to primerno, morajo vodje misij EU in ustrezni predstavniki EU, vključno z vodji civilnih operacij EU, s poveljniki vojaških operacij EU ter posebnimi predstavniki EU, vključiti oceno razmer MHP v svoja poročila o določeni državi ali konfliktu. Posebno pozornost je treba posvetiti informacijam, ki kažejo na to, da so se morda zgodile hujše kršitve MHP. Če je to izvedljivo, morajo takšna poročila vsebovati tudi analizo in predloge možnih ukrepov, ki naj jih sprejme EU. (c) Če je to primerno, morajo referenčni dokumenti za sestanke EU vključevati analizo veljavnosti MHP, države članice, ki sodelujejo na takšnih sestankih, pa morajo tudi zagotoviti, da lahko po potrebi uporabijo nasvete o vprašanjih MHP, ki so se pojavila. Delovno skupino Sveta za mednarodno javno pravo (COJUR) in druge ustrezne delovne skupine je treba obvestiti o razmerah, ki so blizu oboroženega konflikta. Če je to primerno in izvedljivo, mora biti COJUR zadolžena za pripravo predlogov ustreznim organom EU za nadaljnje ukrepanje EU.
SL Uradni list Evropske unije C 188/19

SKLEP SVETA 2005/…/PNZ

z dne …

o spremembah Sklepa 2003/170/PNZ z dne 27. februarja 2003 o skupni uporabi častnikov za zvezo, napotenih s strani organov pregona držav članic

(2005/C 188/12)

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 30(1)(a), (b) in (c), člena 30(2)(c) ter člena 34(2)(c) Pogodbe,

ob upoštevanju pobude Združenega kraljestva Velike Britanije in Severne Irske (1),

ob upoštevanju mnenja Evropskega parlamenta (2),

ob upoštevanju naslednjega:

Po zaključeni oceni izvajanja Sklepa Sveta 2003/170/PNZ (3), je treba spremeniti nekatere določbe omenjenega sklepa, zaradi upoštevanja obstoječe prakse držav članic glede uporabe Europolovih častnikov za zvezo, napotenih v tujino z namenom posredovanja informacij v skladu s Konvencijo o Europolu (4), in glede pobude o sestankih častnikov za zvezo –

SKLENIL:

Člen 1

Sprememba Sklepa Sveta 2003/170/PNZ

Sklep Sveta 2003/170/PNZ se spremeni, kakor sledi:

1. Členu 1(1) se doda naslednji pododstavek: „V tem sklepu ‚častnik za zvezo Europola‘ pomeni zaposlenega v Europolu, napotenega v eno ali več tretjih držav ali mednarodnih organizacij za podporo in usklajevanje sodelovanja z organi v teh državah ali organizacijah in Europolom tako, da olajša izmenjavo informacij med njimi.“.

2. Členu 1(2) se doda naslednji pododstavek: „Ta sklep ne posega v naloge častnikov za zvezo Europola v okviru Konvencije o Europolu, njenih izvedbenih določb in dogovora o sodelovanju, sklenjenih med Europolom in zadevnimi tretjimi državami ali mednarodnimi organizacijami.“.

3. Členu 4(1) se doda naslednji stavek: „Takšni sestanki lahko potekajo tudi na pobudo katere koli druge države članice in zlasti tistih držav članic, ki v določeni državi ali regiji opravljajo funkcijo ‚vodilnega naroda‘ za sodelovanje z EU.“.

4. Členu 8 se dodata naslednja odstavka: „3. Države članice lahko v skladu z nacionalnim pravom in Konvencijo o Europolu ter z namenom izmenjave pomembnih informacij zaprosijo Europol za uporabo častnikov za zvezo Europola, dodeljenih tretjim državam ali mednarodnim organizacijam. Zaprosila se preko nacionalnih enot držav članic v skladu s Konvencijo o Europolu naslovijo na Europol. 4. Europol zagotovi, da mu njegovi častniki za zvezo, dodeljeni tretjim državam ali mednarodnim organizacijam, zagotovijo informacije o resnih nevarnostih, ki grozijo državam članicam v obliki kaznivih dejanj, za katera je v okviru Konvencije o Europolu pristojen Europol. Takšne informacije se v skladu s Konvencijo o Europolu preko nacionalnih enot posredujejo pristojnim organom zadevnih držav članic.“.

Člen 2

Veljavnost za Gibraltar

Ta sklep se uporablja za Gibraltar.

Člen 3

Začetek veljavnosti

Ta sklep začne veljati 14 dni po objavi v Uradnem listu Evropske unije.

V … Za Svet Predsednik …

(1) UL C

(2) UL

(3) UL L 67, 12.3.2003, str. 27.

(4) UL C 316, 27.11.1995, str. 1.
7.

Glede na ugotovitve so prostovoljni prispevki držav članic v obliki jamstev ustrezno orodje za zagotavljanje zaščite, ki omogoča najemanje in dajanje posojil v okviru instrumenta razširjene makrofinančne pomoči. Jamstva držav članic bi predstavljala ustrezno varovalo, ki zagotavlja zmožnost Unije, da odplača najeta posojila, s katerimi se podpirajo posojila. Takšnih jamstev ne bi bilo več mogoče unovčiti od datuma začetka uporabe spremembe uredbe o večletnem finančnem okviru – ali njenih naknadnih sprememb –, ki določa jamstvo za posojila v okviru instrumenta razširjene makrofinančne pomoči v okviru proračuna Unije nad zgornjimi mejami večletnega finančnega okvira in do zgornjih mej iz člena 3(1) in (2) Sklepa (EU, Euratom) 2020/2053.
13.

Imenovani organ : V stališču Sveta v prvi obravnavi sta opredeljeni vloga in odgovornost imenovanega organa, ki bo glavna kontaktna točka za obveščanje nosilca projekta in bo na zahtevo zagotavljal smernice za predložitev vseh ustreznih dokumentov in informacij. Ta določba določa tudi časovni okvir za imenovanje tega organa, in sicer je to 24 mesecev po začetku veljavnosti direktive. Namen sprememb tega člena je državam članicam zagotoviti zadostno prožnost pri izvajanju te določbe.
13.

Uredba o skupnih določbah bo podpirala naslednje cilje politike: (a) konkurenčnejša in pametnejša Evropa s spodbujanjem inovativne in pametne gospodarske preobrazbe ter regionalne povezljivosti na področju IKT; (b) bolj zelena, nizkoogljična Evropa, ki je odporna in prehaja na gospodarstvo z ničelnim ogljičnim odtisom s spodbujanjem čistega in pravičnega energetskega prehoda, zelenih in modrih naložb, krožnega gospodarstva, blaženja podnebnih sprememb in prilagajanja nanje ter preprečevanja in obvladovanja tveganj ter trajnostne mestne mobilnosti; (c) bolj povezana Evropa z izboljšanjem mobilnosti; (d) bolj socialna in vključujoča Evropa za izvajanje evropskega stebra socialnih pravic; (e) Evropa, ki je bliže državljanom, in sicer s spodbujanjem trajnostnega in celostnega razvoja vseh vrst območij ter lokalnih pobud.
13.

Namen programa Državljani, enakost, pravice in vrednote je zaščititi ter spodbujati pravice in vrednote, kakor so zapisane v Pogodbah EU, da bi podpirali odprte, demokratične in vključujoče družbe. V predlogu Komisije ima program tri specifične cilje: (i) spodbujanje enakosti in pravic (enakost spolov, boj proti diskriminaciji, pravice otrok), (ii) spodbujanje udeležbe in sodelovanja državljanov in državljank v demokratičnem življenju Unije (sklop „Udeležba in sodelovanje državljanov“) ter (iii) boj proti nasilju, zlasti nad otroki in ženskami (sklop „Daphne“). Po pogajanjih z Evropskim parlamentom je bil dodan četrti cilj zaščite in spodbujanja vrednot Unije (sklop „Vrednote Unije“).
(16)

Program Evropska solidarnostna enota (v nadaljnjem besedilu: Program) zagotavlja enotno vstopno točko za solidarnostne aktivnosti po vsej Uniji in zunaj nje. Da bi se kar najbolj povečala učinkovitost financiranja Unije in učinek Programa, bi si morala Komisija na usklajen način prizadevati za sinergije med vsemi zadevnimi programi, te sinergije pa ne bi smele voditi do uporabe sredstev za uresničevanje ciljev, ki niso cilji te uredbe. Zagotoviti bi bilo treba skladnost in dopolnjevanje z drugimi zadevnimi politikami Unije, kot je strategija Evropske unije za mlade 2019–2027 (5), in ostalimi ustreznimi programi Unije, zlasti s programom Erasmus+, vzpostavljenim z Uredbo (EU) 2021/… Evropskega parlamenta in Sveta (6) (1). Program Evropska solidarnostna enota gradi na prednostih in sinergijah predhodnih ter obstoječih programov, zlasti evropske prostovoljske službe, vzpostavljene z Uredbo (EU) št. 1288/2013 Evropskega parlamenta in Sveta (7), in pobude Prostovoljci EU za humanitarno pomoč, vzpostavljene z Uredbo (EU) št. 375/2014 Evropskega parlamenta in Sveta (8). Zagotoviti bi bilo treba tudi dopolnjevanje z obstoječimi mrežami na ravni Unije, ki so relevantne za aktivnosti v okviru Programa, kot je mreža Eurodesk. Poleg tega bi bilo treba zagotoviti dopolnjevanje med Programom in obstoječimi povezanimi shemami, zlasti nacionalnimi solidarnostnimi shemami, kot so prostovoljstvo, državljanska služba in programi mobilnosti za mlade, da se vzajemno krepita in bogatita učinek in kakovost takšnih shem ter da se po potrebi nadgradijo dobre prakse. Program ne bi smel nadomestiti podobnih nacionalnih shem. Vsem mladim bi bilo treba zagotoviti enak dostop do nacionalnih solidarnostnih aktivnosti.